**OBRAZOVANJE ODRASLIH**

**HRVATSKI JEZIK ZA STRANCE**

Akcijski plan za integraciju državljana trećih zemalja koji je donijela Europska komisija u Strasbourgu 2016. godine navodi da su obrazovanje i osposobljavanje među najvažnijim alatima integracije te bi ih što je ranije moguće trebalo učiniti dostupnima i promicati. Stjecanje osnovnih vještina temelj je za daljnje učenje i put prema zaposlenju i socijalnoj uključenosti. **Usvajanje jezika** zemlje odredišta ključno je za uspjeh državljana trećih zemalja u postupku njihove integracije. U najranijoj mogućoj fazi nakon dolaska potrebno je osigurati jezične integracijske programe prilagođene potrebama pojedinca u pogledu jezičnih kompetencija te spajati učenje jezika s usvajanjem drugih vještina i kompetencija ili radnim iskustvima. Potreban je poseban trud kako bi se osiguralo da ti tečajevi budu dostupni i ženama i muškarcima.

Republika Hrvatska je svojim pristupanjem Europskoj uniji preuzela obvezu prihvaćanja javnih politika koje provodi EU pa tako i onih koji se odnose na migracije, azil i strane državljane iz trećih zemalja.

**Hotelijersko-turistička škola u Zagrebu**, kao jedna od prepoznatljivijih obrazovnih ustanova u kvaliteti pružanja usluga obrazovanja, provodi i obrazovanje odraslih, odnosno provodi „Program učenja hrvatskog jezika za strance“ koji je odobren od strane Agencije za strukovno obrazovanje i obrazovanje odraslih te Ministarstva znanosti, obrazovanja i mladih.

Program učenja „Hrvatskog jezika za strance“ je usklađen sa Zajedničkim europskim referentnim okvirom za jezike, a to je smjernica Vijeća Europe koja se koristi za opisivanje postignuća povezanih s jezicima, a koji pruža metodu učenja, poučavanja i procjene koja se primjenjuje na sve europske jezike. Obuhvaća šest referentnih razina koje se diljem Europe upotrebljavaju za razumijevanje razine znanja jezika

Nastavnici – predavači hrvatskog jezika su osobe koje su dugogodišnji nastavnici Hotelijersko-turističke škole u redovnom programu obrazovanju s potrebnim radnim iskustvom u obrazovanju i položenim pedagoškim kompetencijama.

**PROGRAM UČENJA HRVATSKOG JEZIKA ZA STRANCE**

**STUPNJEVI**

A1 Pripremni stupanj - 140 sati

A2 Temeljni stupanj - 140 sati

B1 Prijelazni stupanj - 280 sati

B2 Samostalni stupanj - 140 sati

C1 Napredni stupanj - 280 sati

C2 Vrsni stupanj - 140 sati

**CIJENA POJEDINOG STUPNJA**

* A1 - 670,00 €
* A2 - 670,00 €
* B1 - 1.340,00 €
* B2 - 670,00 €
* C1 - 1.340,00 €
* C2 - 670,00 €

**NAČIN PLAĆANJA**

Školarinu je moguće platiti odjednom uz popust od 10% ili u 7 (sedam) jednakih mjesečnih rata, uplatnicom ili transakcijskim računom preko Internet bankarstva na račun Hotelijersko-turističke škole. Ukoliko polaznik plaća tečaj u nekoliko mjesečnih rata potpisuje bjanko zadužnicu te ako do završetka tečaja ne podmiri cjelokupni iznos provest će se prisilna naplata.

**PODACI ZA UPLATU**

**PRIMATELJ**: Hotelijersko-turistička škola u Zagrebu

Trg Luke Botića 1

10000 Zagreb

**BROJ RAČUNA: IBAN HR8623600001101242926 otvoren u Zagrebačkoj banci d.d.**

**PLATITELJ**

IME I PREZIME POLAZNIKA

ADRESA POLAZNIKA

**MODEL**: 00

**POZIV NA BROJ**: OIB POLAZNIKA

**OPIS PLAĆANJA:**

* UPIS (upisati koji stupanj polaznik upisuje) hrvatskog jezika za strance

**IZDAVANJE SVJEDOŽBE**

Nakon položenog stupnja izdaje se javna isprava - Svjedodžba o znanju stranog jezika, koja se upisuje u e-radnu knjižicu.

**UVJETI ZA UPIS**

Minimalno 14 godina starosti, završena osnovna škola.

Za upis na viši stupanj potrebno je priložiti dokaz o položenom nižem (prethodnom) stupnju ili pristupiti testiranju radi utvrđivanja stupnja znanja.

**POTREBNA DOKUMENTACIJA ZA UPIS**

* OIB
* Osobni identifikacijski dokument
* Preslika javne isprave o zadnjoj kvalifikaciji
* Dokaz o državljanstvu
* Svjedodžba o položenom nižem stupnju za upis na viši stupanj
* Upisnica i ugovor o obrazovanju (dobivaju se u Školi)

**POTREBNA DOKUMENTACIJA ZA UPIS STRANIH DRŽAVLJANA**

* OIB (osobni identifikacijski broj)
* boravišna iskaznica izdana od MUP-a
* rodni list - prijevod na hrvatski jezik (ukoliko ga polaznik posjeduje)
* dokaz o državljanstvu - prijevod na hrvatski jezik (ukoliko ga polaznik posjeduje)
* rješenje o priznavanju inozemne obrazovne kvalifikacije (ukoliko je posjeduje)
* preslika putovnice ili odgovarajućeg dokumenta
* za direktan upis na viši stupanj potrebno je priložiti javno priznatu svjedodžbu o položenom nižem stupnju ili proći inicijalnu provjeru kako bi se napravila procjena postojećeg znanja stranog jezika te se upisao odgovarajući stupanj programa
* upisnica i ugovor o obrazovanju (dobivaju se u Školi)

Hotelijersko-turistička škola u Zagrebu i polaznik sklapaju ugovor o pohađanju tečaja.

**VELIČINA GRUPE**: do 10 polaznika

**POČETAK I TRAJANJE TEČAJA**: nakon formiranja grupe i u dogovoru s polaznicima

Za vrijeme školskih praznika nastava se ne održava.

**VRIJEME ODRŽAVANJA NASTAVE**: u kasnim poslijepodnevnim ili ranijim večernjim satima - u dogovoru s polaznicima i prema raspoloživom prostoru

**Postoji mogućnost dogovora za održavanje nastave subotom uz uvećanje cijene od 15%.**

**MJESTO ODRŽAVANJE NASTAVE**: Hotelijersko-turistička škola u Zagrebu, Trg Luke Botića 1.

Nastavne materijale osigurava Škola i besplatni su.

**PRIJAVA ZA UPIS**

Prijave za upis vrše se online putem prijavnog obrasca dostupnog na sljedećoj poveznici: <https://forms.office.com/e/rreekaZV7g> te potom osobnim dolaskom u školu uz prethodnu najavu na broj: **091/3003 704.**

**RAVNATELJICA**

**Dr.sc. Zdravka Krpina**